शहर में बाॅयोवेस्ट के नाम पर हो रही वसूली का मामला अब विधानसभा में पहुंचा
शहरमें बाॅयोवेस्ट का निस्तारण करने के नाम पर मोटी राशि वसूल करने इसमें निगम से कोई एनओसी नहीं लेने का मामला विधानसभा में रखा गया। विधायक प्रहलाद गुंजल ने इस मामले में प्रश्न लगाया है। यह मामला नगर निगम बोर्ड की बैठक में भी दो बार उठ चुका है। इसकी जांच भी करवाई गई, जिसमें दोषी होने के बावजूद कोई कार्रवाई नहीं की गई। बॉयोवेस्ट निस्तारण का संयत्र टाइगर रिजर्व क्षेत्र में आता है। इसमें विभाग भी अपनी ओर से कार्रवाई कर रहा है। 15 फरवरी-16 को नगर निगम बोर्ड की बैठक में पार्षद बृजेश शर्मा नीटू ने यह मामला उठाया था। इसमें कहा गया था कि नगर निगम की ओर से अनुमति नहीं देने के बावजूद राजदीप बॉयोटेक कंपनी शहर में निजी अस्पतालों से बॉयोवेस्ट उठा रही है। नियमों में प्रावधान होने के बावजूद निगम को ली जाने वाली राशि का चार प्रतिशत भी नहीं दिया जा रहा। निगम की ओर से वर्ष 2006 में राजपुताना फिन लिमिटेड कंपनी को इसके लिए अधिकृत किया था, उसे धाकड़ खेड़ी में जमीन दी गई लेकिन लोगों के विरोध से काम नहीं हो पाया। इस बीच दूसरी कंपनी ने राजपुताना से संयुक्त एमओयू देने के लिए निगम को पत्र दिया। निगम ने डीएलबी को पत्र लिखा, जिसका कोई जवाब नहीं आया। इस बीच कंपनी ने निजी अस्पतालों से एमओयू करके राशि वसूल करना शुरू कर दिया।
विधायकने विधानसभा में लगाया प्रश्न
विधायकप्रहलाद गुंजल ने इस मामले को विधानसभा में लगाया है। उन्होंने अपने प्रश्न में पूछा है कि कोटा शहर में बायोवेस्ट निस्तारण के लिए क्या किसी को अधिकृत किया गया है। वह किस तरीके से इसका निस्तारण कर रहा है।
सुप्रीमकोर्ट की रूलिंग का उल्लंघन
पार्षदबृजेश शर्मा ने कहा कि एक निजी कंपनी शहर में अस्पतालों से बिना निगम की अनुमति के पैसा वसूल रहा है। निगम को कोई राशि नहीं दी जा रही जबकि सुप्रीमकोर्ट की रूलिंग के अनुसार निगम से अनुमति लेना आवश्यक है। इसकी पालना नहीं हो रही।
जांचहो चुकी है
^इसमामले में पूर्व में भी जांच की जा चुकी है। विधानसभा के प्रश्न का भी जवाब भेजा जा चुका है। कार्रवाई के लिए तथ्यात्मक रिपोर्ट डीएलबी को भेजी गई है। वहां से जवाब मांगा गया है।-राजेश डागा,उपायुक्त
hin_Deva hin_Deva awa_Deva hin_Deva hin_Deva hin_Deva hin_Deva hin_Deva